रसायनज्ञ विलियम रेमसे दो तरीकों से ‘नाइट्रोजन’ गैस को प्राप्त करने के प्रयोग कर रहे थे। एक तरीके में वे वायुमंडलीय हवा से इसे प्राप्त कर रहे थे तथा दूसरे में रासायनिक विधि से। लेकिन जब उन्होंने इन विधियों से प्राप्त नाइट्रोजन के घनत्व को मापा जो उन्हें हवा से प्राप्त नाइट्रोजन का घनत्व कुछ अधिक मिला। जब बार-बार सावधानी पूर्वक किये गये प्रयोगों के बावजूद उन्हें यही परिणाम मिला तो रेमसे को एक आयडिया आया कि अवश्य ही इसमें नाइट्रोजन से भारी कुछ और भी होना चाहिये। प्रयोग करने पर उन्हें सचमुच ही उसमें ‘निष्क्रिय गैसों’ की उपस्थिति मिली। आगे चल कर वे अपने इसी कार्य के कारण नोबेल पुरस्कार से सम्मानित हुए।